Συντεταγμένες: 39°56′30″N 32°51′54″E﻿ / ﻿39.94167°N 32.86500°E﻿ / 39.94167; 32.86500

Το **Κάστρο της Άγκυρας** (τουρκικά: *Ankara Kalesi*) είναι μια ιστορική οχύρωση στην πόλη της Άγκυρας στην Τουρκία. Ιδρύθηκε τον 8ο αιώνα π.Χ. από τους Φρύγες και ξαναχτίστηκε το 278 π.Χ. από τους Γαλάτες. Το κάστρο υπέστη πολλές ανακαινίσεις κατά τη διάρκεια των ρωμαϊκών, βυζαντινών, Σελτζούκ και οθωμανικών εποχών.

Ιστορία και αρχιτεκτονική
-------------------------

Το κάστρο αποτελείται από μια εσωτερική γραμμή τοίχων με στενούς πύργους, που περικλείει μια έκταση περίπου 350m έως 150m, και μια εξωτερική γραμμή τοίχων με πύργους περίπου 40m. Και τα δύο σετ τοίχων κατασκευάστηκαν χρησιμοποιώντας μεγάλες ποσότητες επαναχρησιμοποιημένης τοιχοποιίας. Η ακριβής ημερομηνία κατασκευής τους είναι αβέβαιη, αλλά και τα δύο έπονται μετά την κατάληψη και την καταστροφή της Άγκυρας από τους Πέρσες κατά πάσα πιθανότητα το 622. Ο Φος θεωρεί ότι τα εσωτερικά τείχη μπορεί να χρονολογούνται από τη βασιλεία του Κώνστα Β'. Οι εξωτερικοί τοίχοι πιστεύεται γενικά ότι έχουν κατασκευαστεί λίγο αργότερα. Το υψηλότερο σημείο του κάστρου ονομάζεται Ακκαλέ (Akkale ) ή Αλιτάσι (Alitaşı) και βρίσκεται στη νοτιοανατολική πλευρά του κάστρου. Η μία απο τις δύο εισόδους του κάστρου έχει μία επιγραφή, που ανήκει στο Ιλχανάτο της Μογγολικής Αυτοκρατορίας. Στο πέρασμα των αιώνων έγιναν πολλές επιδρομές στην Άγκυρα και το κάστρο υπέστη πολλές φθορές, οι οποίες αποκαταστάθηκαν. Έτσι, π.χ. το 217 μ.Χ. ο Ρωμαίος Αυτοκράτορας Καρακάλλας επισκεύασε τα τείχη του κάστρου. Το κάστρο σχεδόν καταστράφηκε μεταξύ των ετών 222 και 260 μετά την νίκη των Περσών εναντίον του Αυτοκράτορα Σεβήρου Αλέξανδρου. Ο Κωνσταντίνος ο Μέγας έχτισε τα εξωτερικά τείχη της πόλης για καλύτερη προστασία. Οι Σελτζούκοι κατέλαβαν το κάστρο το 1073 και κατά τη διάρκεια της Οθωμανικής Αυτοκρατορίας το κάστρο επισκευάστηκε ξανά.

Το εσωτερικό κάστρο καλύπτει μια έκταση 43000 τετραγωνικών μέτρων με ήσυχους δρόμους. Το εσωτερικό κάστρο έχει 600 κατοικίες, που είναι κατασκευασμένες με ξύλο, πλίνθους και τούβλα. Συνήθως έχουν δύο ή τρεις ορόφους. Στο κάστρο επίσης υπάρχουν μικρές πλατείες (π.χ. Ατπαζάρι, Σαμανπαζάρι, Κογιουνπαζάρι), που χρησιμοποιούνται ως μικρά παζάρια. Το μουσείο του κάστρου, που ονομάζεται Έτι Μουσείο, ιδρύθηκε με την υποστήριξη του Κεμάλ Ατατούρκ το 1921 και κατασκευάστηκε στον υψηλότερο πύργο του κάστρου. Λειτούργησε ως το πρώτο μουσείο της Τουρκίας έως το 1948.

Εικόνες
-------

* Πύλη του κάστρου της ΆγκυραςΠύλη του κάστρου της Άγκυρας
* Το κάστρο της Άγκυρας Ak KaleΤο κάστρο της Άγκυρας Ak Kale
* Το κάστρο της Άγκυρας Ak KaleΤο κάστρο της Άγκυρας Ak Kale
* Θέα στο κάστρο της ΆγκυραςΘέα στο κάστρο της Άγκυρας
* Ανατολικό κάστρο της ΆγκυραςΑνατολικό κάστρο της Άγκυρας
* Εσωτερικοί τοίχοι του κάστρου της ΆγκυραςΕσωτερικοί τοίχοι του κάστρου της Άγκυρας
* Το κάστρο της ΆγκυραςΤο κάστρο της Άγκυρας
* Εσωτερικός τοίχος του κάστρου της ΆγκυραςΕσωτερικός τοίχος του κάστρου της Άγκυρας
* Το κάστρο της ΆγκυραςΤο κάστρο της Άγκυρας
* 
* Λεπτομέρεια από το κάστρο της Άγκυρας AllaedinΛεπτομέρεια από το κάστρο της Άγκυρας Allaedin
* Λεπτομέρεια από το κάστρο της Άγκυρας AllaedinΛεπτομέρεια από το κάστρο της Άγκυρας Allaedin
* Λεπτομέρεια από  το κάστρο της Άγκυρας AllaedinΛεπτομέρεια από το κάστρο της Άγκυρας Allaedin

Παραπομπές
----------

1. 1 2  Yalav-Heckeroth, Feride. «A Brief History of the Ankara Castle in Turkey». *Culture Trip*. Ανακτήθηκε στις 8 Μαΐου 2021.
2. ↑  Clive Foss, *Late Antique and Byzantine Ankara* in Dumbarton Oaks Papers Vol. 31 (1977), pp. 70-72.
3. ↑  «Ankara Castle». *Nomadic Niko* (στα Αγγλικά). Ανακτήθηκε στις 8 Μαΐου 2021.
4. ↑  Agency, Anadolu (14 Αυγούστου 2018). «Ankara Castle: Center of history, culture and trade». *Daily Sabah* (στα Αγγλικά). Ανακτήθηκε στις 8 Μαΐου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137426142
* LCCN: n2007008915

 |

 |

|  |  |
| --- | --- |
| 

|  |
| --- |
| * Πύλη:Τουρκία
 |

 |